Pääaineeksensa tutkinut...
Pääaineeksensa tutkinut
 Hän oli humanioraa,
 Hän oli hieno oppinut
 Ja karttoi tiedetoraa.

 Hän sääli suurta kykyään
 Ja kohtaloaan sätti,
 Kun poik’ ei pääse leipäänkään,
 Noin älykäs ja nätti.

 Näin miettein kävi katua,
 Ja välkkyi lakin tähti;
 Pois pitkin pihkalatua
 Hän kapakkahan lähti.

 Joi nälkään, päätyi päihinsä,
 Löi lakkiin sievän kuplan
 Ja heitti maksuks äitinsä
 Viimmeisen säästöruplan.